Publication: Magyar Közlöny
Issue: MK-2009-169 (Year: 2009, Number: 169)
Era: 2004-2010
Section: (1) A Polgári perrendtartásról szóló 1952. évi III. törvény (a továb biak ban: Pp.) a 359. §-t köve tõen a következõ alcímmel és
Paragraph Index: 47

(1) A Polgári perrendtartásról szóló 1952. évi III. törvény (a továb biak ban: Pp.) a 359. §-t köve tõen a következõ alcímmel és a 359/A. §-al egészül ki: „Munkavállalói költségkedvezmény 359/A. § Ha a munkaügyi per által érintett munkaviszonyból származó átlagkereset nem haladja meg a külön jogszabályban meghatározott mértéket, a perben félként résztvevõ munkavállaló munkavállalói költségkedvezményre jogosult. A felet a munkavállalói költségkedvezmény alapján – jogszabály eltérõ rendelkezése hiányában – a keresetlevél elõ ter jesz tésétõl kezdve, a per egész tartamára, valamint a végrehajtási eljárásra is kiterjedõen teljes költségmentesség illeti meg. A munkavállalói költségkedvezményre vonatkozó adatokat a keresetlevélben fel kell tüntetni, illetve ahhoz csatolni kell a szükséges iratokat. A fél jogosultságát a bíróság a csatolt iratok alapján hivatalból vizsgálja.”

Source: https://magyarkozlony.hu/hivatalos-lapok/b09c7d3089cd79340be1c2bc99cf8c14e5f06583/dokumentumok/c989d15c29f2f529ebf564a64cd6b254d77236b6/letoltes